**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 punktu anotācijas kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izstrādāts pamatojoties uz Ministru kabineta 2021.gada 26.janvāra sēdes protokollēmumu (Nr. 9 3. §) “Par Rīcības plānu Covid-19 izplatības ierobežošanai ilgstošas sociālās aprūpes un sociālās rehabilitācijas institūcijās”, konceptuāli atbalstīts 2021.gada 8.februāra OVG sēdē. Covid-19 infekcijas izplatības seku pārvarēšanas likums 24. un 25. pants.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk -Projekts) izstrādāts, lai sociālo pakalpojumu sniedzējam1, kurš sniedz sociālos pakalpojumus ar izmitināšanu, izdevumi, kas paredzēti klientu uzturēšanai, t.sk. ēdināšana, medikamenti, higiēnas preces nav jānovirza papildu, pakalpojuma cenas kalkulācijā neiekļautu, izdevumu segšanai, tādējādi novēršot pakalpojuma kvalitātes nodrošināšanas risku, ko var radīt, būtiski papildus izdevumi par individuālo aizsardzības līdzekļu un dezinfekcijas līdzekļu iegādi. Sociālo pakalpojumu ar izmitināšanu specifika ir tā, ka tajos pakalpojumu saņem klienti, kuriem ir nepieciešama aprūpe, uzraudzība un pastāvīga personāla klātbūtne, tāpēc šo pakalpojumu sniegšanu nedrīkst pārtraukt, savukārt, Covid – 19 skarto personu izolācijas iespējas ir ierobežotas. Piemēram aptuveni 70% sociālās aprūpes centru (SAC) klientu ir būtiski vai pilnībā atkarīgi no aprūpētāju palīdzības, t.sk. uzraugāmi (klienti ar smagām un komplicētām veselības problēmām, t.i. mazkustīgi klienti, klienti ar demenci u.c.). Aptuveni 40% no SAC klientiem ir personas ar demenci, kurām  nepieciešama pastiprināta uzraudzība. Tāpēc sociālo pakalpojumu ar izmitināšanu sniedzēju darbinieki – aprūpētāji, medicīnas māsas, sociālie darbinieki un citi aprūpē iesaistītie darbinieki, kuri strādā ar Covid – 19 pozitīviem klientiem vai kontaktpersonām ir pakļauti paaugstinātam riskam inficēties un ir iesaistīti Covid-19 inficēšanās seku likvidēšanā. Infekcijas izplatības dinamika liecina, ka līdz pat 70% no aprūpes darbiniekiem institūcijās varētu būt iesaistīti Covid-19 pozitīvo klientu aprūpē. Līdzīga situācija var rasties arī pārējiem aprūpes ar izmitināšanu pakalpojumu sniedzējiem.Sociālo pakalpojumu sniedzējam ir jānodrošina darbinieki ar individuālajiem aizsardzības līdzekļiem un iestāde ar dezinfekcijas līdzekļiem, lai nodrošinātu Covid–19 infekcijas ierobežošanas pasākumus. Atbilstoši Projektam sociālo pakalpojumu sniedzējam, kurš sniedz sociālos pakalpojumus ar izmitināšanu, izdevumus par aizsarglīdzekļiem un dezinfekcijas līdzekļiem, kas iegādāti laika periodā no 2021. gada 1. janvāra līdz 2021. gada 31. martam, Covid-19 infekcijas ierobežošanas pasākumiem nodrošina no valsts budžeta programmas "Līdzekļi neparedzētiem gadījumiem”:1. 50 % apmērā pašvaldības dibinātam sociālo pakalpojumu sniedzējam vai tādam, kuram ir noslēgts līgums ar pašvaldību par minēto pakalpojumu sniegšanu;2. 100 % apmērā valsts dibinātam sociālo pakalpojumu sniedzējam vai tādam, kuram ir noslēgts līgums ar valsti par minēto pakalpojumu sniegšanu.Lai pašvaldība saņemtu mērķdotāciju, līdz pārskata mēnesim sekojošā mēneša piecpadsmitajam datumam atbilstoši normatīvajiem aktiem par kārtību, kādā Valsts kase nodrošina elektronisko informācijas apmaiņu, izmantojot Valsts kases informācijas sistēmu "Ministriju, centrālo valsts iestāžu un pašvaldību budžeta pārskatu informācijas sistēma", iesniedz pārskatu, tajā iekļaujot šādas ziņas:a) pašvaldības izlietotais finansējums par izdevumiem, kas radušies par aizsarglīdzekļiem un dezinfekcijas līdzekļiem, kas iegādāti Covid-19 infekcijas ierobežošanas pasākumiem, pašvaldības dibinātās institūcijās un institūcijās, ar kurām noslēgts līgums par sociālo pakalpojumu ar izmitināšanu sniegšanu,b) institūciju skaits,c) pašvaldības konts Valsts kasē vai kredītiestādē mērķdotācijas saņemšanai un izdevumu veikšanai.Labklājības ministrija:a) līdz pārskata mēnesim sekojošā mēneša trīsdesmitajam datumam pēc pārskata izvērtēšanas un atzīšanas par atbilstošu veic mērķdotācijas maksājumu pašvaldībai,b) ir tiesīga izlases kārtībā veikt mērķdotācijas izlietojuma kontroli, pieprasot no pašvaldības papildu informāciju,c) ja konstatē kļūdas pārskatā vai pārkāpumus minētajām institūcijām, pārtrauc mērķdotācijas izmaksu līdz pārskata precizēšanai vai pārkāpumu novēršanai; pēc pārskata precizēšanas vai pārkāpumu novēršanas izdara pārrēķinu un veic maksājumus par iepriekšējo periodu, bet nepamatoti izmaksātos līdzekļus ietur no nākamajā mēnesī pašvaldībai paredzētajiem līdzekļiem.Valsts dibinātās institūcijās un institūcijās, ar kurām Labklājības ministrijai noslēgts līgums par sociālos pakalpojumus ar izmitināšanu  sniegšanu ar Labklājības ministriju noslēdz papildu vienošanos pie noslēgtā līguma par Projektā minētajiem izdevumiem, kurā nosaka pārskatā iekļaujamo informāciju, tā iesniegšanas kārtību, kontroles nosacījumus un finansējuma saņemšanas kārtību.Sociālo pakalpojumu ar izmitināšanu sniedzējiem, kuri ir pašvaldību dibināti vai kuriem ir noslēgts līgums ar pašvaldību par minēto pakalpojumu sniegšanu, izdevumi, kas radušies laika periodā no 2021. gada 1. janvāra līdz 2021. gada 28. februārim tiks kompensēti, no pašvaldību budžeta līdz 2021. gada 15. martam (par š.g. janvāri un februāri), izdevumi par 2021. gada martu līdz 2021. gada 15. aprīlim. Analoģiskos termiņos Labklājības ministrija nodrošinās izdevumu kompensāciju sociālo pakalpojumu ar izmitināšanu sniedzējiem, kas ir valsts dibināti vai kuriem ir noslēgts līguma ar Labklājības ministriju par minēto pakalpojumu sniegšanu. *1Sociālo pakalpojumu ar izmitināšanu (sociālās aprūpes centrs, pansija, patversme, naktspatversme, krīzes centrs, dienas aprūpes centrs, aprūpe mājās, aprūpētā dzīvesvieta, grupu dzīvoklis, īslaicīga sociālā aprūpe, t.sk. atelpas brīdis, sociālās rehabilitācijas pakalpojumu sniedzējs, kas nodrošina pakalpojumu ar uzturēšanos institūcijā).*  |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sociālo pakalpojumu ar izmitināšanu (*sociālās aprūpes centrs, pansija, patversme, naktspatversme, krīzes centrs, dienas aprūpes centrs, aprūpe mājās, aprūpētā dzīvesvieta, grupu dzīvoklis, īslaicīga sociālā aprūpe, t.sk. atelpas brīdis, sociālās rehabilitācijas pakalpojumu sniedzējs, kas nodrošina pakalpojumu ar uzturēšanos institūcijā*) sniedzēji. |
| 2. | Tiesiskā regulējuma ietekme uz tautsaimniecību un administratīvo slogu | 1) Pašvaldību un pašvaldību dibinātu sociālo pakalpojumu sniedzēju vai tādu, kuram ir noslēgts līgums ar pašvaldību, kas nodrošina sociālo pakalpojumu institūcijās, kas sniedz sociālos pakalpojum ar izmitināšanu, pašvaldību administratīvā personāla 357 darbinieki (119 pašvaldības x vidēji 3 darbinieki), kuri ir iesaistīti lēmuma pieņemšanā par izdevumu, kas radušies par iestādes iegādātajiem individuālajiem aizsardzības līdzekļiem un dezinfekcijas līdzekļiem, aprēķināšanā, izmaksā un pārskatu sagatavošanā iesniegšanai Labklājības minsitrijā par izdevumu segšanu no valsts budžeta programmas 02.00.00 “Līdzekļi neparedzētiem gadījumiem”;2) Valsts dibinātu institūciju un institūciju, kurām ir noslēgts līgums par sociālo pakalpojumu nodrošināšanu institūcijās, kas sniedz sociālos pakalpojum ar izmitināšanu, kuras, administratīvā personāla 39 darbinieki (13 institūcijas x 3 darbinieki), kuri ir iesaistīti lēmuma pieņemšanā par izdevumu aprēķināšanā, kas radušies par iestādes iegādātajiem individuālajiem aizsardzības līdzekļiem un dezinfekcijas līdzekļiem, izmaksā un pārskatu sagatavošanā iesniegšanai Labklājības ministrijā par izdevumu segšanu no valsts budžeta programmas 02.00.00 “Līdzekļi neparedzētiem gadījumiem”;3) Labklājības ministrijas un Valsts kases 6 darbinieki, kas nodrošinās 1. un 2. punktā minēto pārskatu apstrādi un finansējuma saņemšanu no valsts budžeta programmas 02.00.00 “Līdzekļi neparedzētiem gadījumiem”. |
| 3. | Administratīvo izmaksu monetārs novērtējums | Projektam nebūs papildu administratīvās izmaksas. |
| 4. | Atbilstības izmaksu monetārs novērtējums | Projektā noteiktās izmaiņas neuzliek papildus pienākumus fiziskām vai juridiskām personām. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 1 714 428 | 0 | 0 | 0 | 0 | 0 |
| 2.1. valsts pamatbudžets | 0 | 1 045 617 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 668 811 | 0 | 0 | 0 | 0 | 0 |
| 3. Finansiālā ietekme | 0 | -1 714 428 | 0 | 0 | 0 | 0 | 0 |
| 3.1. valsts pamatbudžets | 0 | -1 045 617 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | -668 811 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 1 045 617 | 0 | 0 | 0 | 0 | 0 |
| 5. Precizēta finansiālā ietekme | x | -668 811 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | -668 811 | 0 | 0 | 0 |
|  | Projekts paredz Finanšu ministrijai no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem” veikt līdzekļu pārdali uz Labklājības ministrijas pamatbudžeta programmu 99.00.00 “Līdzekļu neparedzētiem gadījumiem izlietojums” ne vairāk kā **1 045 617 *euro*** apmērā, lai nodrošinātu institūcijās**,** kurās sociālos pakalpojumus ar izmitināšanu sniedz pašvaldības dibināts sociālo pakalpojumu sniedzējs vai tāds, kuram noslēgts līgums ar pašvaldību par minēto pakalpojumu sniegšanu (50% apmērā no pašvaldību faktiskajiem papildu izdevumiem), kā arī valsts dibināts sociālo pakalpojumu sniedzējs vai tāds, kuram ir noslēgts līgums ar Labklājības ministriju par minēto pakalpojumu sniegšanu (100% apmērā no institūciju faktiskajiem papildu izdevumiem) papildus radušos faktiskos izdevumus par iegādātajiem individuālajiem aizsardzības līdzekļiem un dezinfekcijas līdzekļiem laika periodā no 2021. gada 1. janvāra līdz 2021. gada 31. martam. 1. Labklājības ministrija apkopos no pašvaldībām saņemto informāciju (pārskatus) un nodrošinās izdevumu kompensēšanu ne vairāk kā 50% no pašvaldību faktiskajiem papildu izdevumiem, kas izlietoti par individuālo aizsardzības līdzekļu un dezinfekcijas līdzekļu iegādi institūcijās, kas nodrošina sociālos pakalpojumus ar izmitināšanu, kuras ir pašvaldību dibinātas vai tām ir noslēgts līgums ar pašvaldību par minēto pakalpojumu sniegšanu.

Plānots, ka kopā minētās institūcijas mēnesī izlietos vidēji 445 874 euro par individuālo aizsardzības līdzekļu un dezinfekcijas līdzekļu iegādi. Atbilstoši Projektam, plānots, ka izdevumi tiks segti 3 mēnešus, t.i. izdevumi kopā 445 874 euro x 3 mēn = 1 337 622 euro, t.sk. 50% plānots segt no valsts budžeta programmas "Līdzekļi neparedzētiem gadījumiem”, kas kopā veido izdevumus 668 811 euro apmērā.Ņemot vērā minēto nepieciešams palielināt izdevumus Labklājības ministrijas pamatbudžeta programmā 99.00.00 “Līdzekļu neparedzētiem gadījumiem izlietojums” EKK 7000 **668 811 *euro*** apmērā.1. Labklājības ministrija apkopos no institūcijām, ar kurām Labklājības ministrija, iepirkuma procedūras rezultātā, noslēgusi līgumu, saņemto informāciju (pārskatus) un nodrošinās izdevumu kompensēšanu ne vairāk kā 100% no institūciju faktiskajiem papildu izdevumiem, kas izlietoti par individuālo aizsardzības līdzekļu un dezinfekcijas līdzekļu iegādi institūcijās, kas nodrošina sociālos pakalpojumus ar izmitināšanu. Paredzēts, ka Labklājības ministrija un minētās institūcijas, atbilstoši Publisko iepirkumu likuma 61.panta trešās daļas 3.punktam un ievērojot minētā panta ceturtajā daļā noteikto, veiks iepirkuma līguma vai vispārīgās vienošanās grozījumus par summu, kas nepieciešama piemaksu izmaksu segšanai *(sociālās aprūpes centri).*

Plānots, ka minētie sociālo pakalpojumu sniedzēji kopā, mēnesī izlietos vidēji 15 454 euro par individuālo aizsardzības līdzekļu un dezinfekcijas līdzekļu iegādi. Atbilstoši Projektam, plānots, ka izdevumi tiks segti 3 mēnešus, t.i. izdevumi kopā 15 454 euro x 3 mēn = 46 362 euro, t.sk. 100% plānots segt no valsts budžeta programmas "Līdzekļi neparedzētiem gadījumiem”, kas kopā veido izdevumus 46 362 euro apmērā.Ņemot vērā minēto nepieciešams palielināt izdevumus Labklājības ministrijas pamatbudžeta programmā 99.00.00 “Līdzekļu neparedzētiem gadījumiem izlietojums” **46 362 *euro*** apmērā, *t.sk. EKK 3000 40 767 euro un EKK 7000 5 595 euro.*1. Labklājības ministrija apkopos no institūcijām, kuras pakalpojuma sniegšanas tiesības ir ieguvušas uz valsts pārvaldes deleģētā uzdevuma veikšanas līguma pamata vai ir valsts dibinātas, saņemto informāciju (pārskatus) un nodrošinās izdevumu kompensēšanu ne vairāk kā 100% no institūciju faktiskajiem papildu izdevumiem, kas izlietoti par individuālo aizsardzības līdzekļu un dezinfekcijas līdzekļu iegādi. Plānots, ka kopā minētie sociālo pakalpojumu sniedzēji mēnesī izlietos vidēji 110 148 euro par individuālo aizsardzības līdzekļu un dezinfekcijas līdzekļu iegādi. Atbilstoši Projektam, plānots, ka izdevumi tiks segti 3 mēnešus, t.i. izdevumi kopā 110 148 euro x 3 mēn = 330 444 euro, t.sk. 100% plānots segt no valsts budžeta programmas "Līdzekļi neparedzētiem gadījumiem”, kas kopā veido ietekmi 330 444 euro.

Ņemot vērā minēto nepieciešams palielināt izdevumus Labklājības ministrijas pamatbudžeta programmā 99.00.00 “Līdzekļu neparedzētiem gadījumiem izlietojums” **330 444 *euro*** apmērā, *t.sk. EKK 2000 302 388 euro un EKK 3000 28 056 euro.*Detalizētus aprēķinu skat. pielikumā:Labklājības ministrijai normatīvajos aktos noteiktajā kārtībā sagatavos un iesniegs Finanšu ministrijā pieprasījumu par līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram.Finanšu ministrs normatīvajos aktos noteiktajā kārtībā informēs Saeimas Budžeta un finanšu (nodokļu) komisiju par apropriācijas izmaiņām, un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas neizteiks iebildumus, tad tik veiktas apropriācijas izmaiņas. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā)6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Izdevumi tiks veikti Labklājības ministrijas pamatbudžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nav |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Neietekmē |
| 3. | Cita informācija | Nav |

Labklājības ministre R. Petraviča

S.Strēle, 64331831

Sandra.Strēle@lm.gov.lv